Source: https://www.zemne.sk/hu/hogyan-elintezni/epitkezesi-engedely/231-stavebne-povolenie
Timestamp: 2019-09-15 06:24:54+00:00
Document Index: 4715237

Matched Legal Cases: ['§ 58', '§ 8', '§ 139', '§ 24', '§ 139', '§ 9', '§ 44', '§ 105', '§ 105', '§ 106', '§ 106']

Stavebné povolenie - Szímő Község Hivatalos Weboldala
Szülőkategória: Ako vybaviť	Kategória: Építkezési engedély	 Utolsó frissítés: 2015. március 17. kedd, 15:53
Stavby, ich zmeny a udržiavacie práce na nich sa môžu uskutočňovať iba podľa stavebného povolenia alebo na základe ohlásenia stavebnému úradu. Stavebné povolenie sa vyžaduje, pokiaľ stavebný zákon a vykonávacie predpisy k nemu alebo osobitné predpisy neustanovujú inak, pri stavbách každého druhu bez zreteľa na ich stavebnotechnické vyhotovenie, účel a čas trvania; stavebné povolenie sa vyžaduje aj pri zmene stavieb, najmä pri prístavbe, nadstavbe, pri stavebných úpravách a reklamných stavbách, na ktorých najväčšia informačná plocha má veľkosť od 3 m2.
Stavebné konanie začína stavebný úrad na základe písomnej žiadosti stavebníka podľa § 58 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon") a § 8 vyhlášky č. 453/2000 Z.z., ktorou sa vykonávajú niektoré ustanovenia stavebného zákona. Dokumentácia predkladaná k stavebnému konaniu má byť v súlade s podmienkami územného rozhodnutia.
Stavebník musí preukázať, že je vlastníkom pozemku a dotknutej stavby alebo že má k pozemku a stavbe iné právo podľa § 139 ods. 1 stavebného zákona, ktoré ho oprávňuje zriadiť na ňom požadovanú stavbu alebo vykonať zmenu stavby. To neplatí, ak tieto skutočnosti preukázal v územnom konaní a po právoplatnosti územného rozhodnutia nedošlo k zmene. Ak ide o stavebnú úpravu, nadstavbu alebo udržiavacie práce na stavbe, môže byť stavebníkom právnická alebo fyzická osoba, ktorá je nájomcom stavby, ak o tom predloží písomnú dohodu s vlastníkom stavby.
Účastníkmi stavebného konania sú: stavebník; osoby, ktoré majú vlastnícke alebo iné práva k pozemkom a stavbám na nich vrátane susediacich pozemkov a stavieb, ak ich vlastnícke alebo iné práva k týmto pozemkom a stavbám môžu byť stavebným povolením priamo dotknuté; ďalšie osoby, ktorým toto postavenie vyplýva z osobného predpisu (§ 24 až 27 zákona č. 24/2006 Z. z. v znení neskorších predpisov); stavebný dozor alebo kvalifikovaná osoba; projektant v časti, ktorá sa týka projektu stavby.
Podľa výsledkov stavebného konania vydá stavebný úrad rozhodnutie. Stavebné povolenie stráca platnosť, ak sa so stavbou nezačalo do dvoch rokov odo dňa, keď nadobudlo právoplatnosť, pokiaľ stavebný úrad v odôvodnených prípadoch neurčil na začatie stavby dlhšiu dobu. Stavebné povolenie a rozhodnutie o predĺžení jeho platnosti sú záväzné aj pre právnych nástupcov účastníkov konania.
• vyplnený formulár Žiadosť o vydanie stavebného povolenia
• písomné splnomocnenie na zastupovanie v konaní s uvedením rozsahu splnomocnenia (originál), ak sa stavebník dal zastupovať
• ak stavebník nie je vlastníkom pozemku alebo stavby, doklady na preukázanie iného práva, z ktorých vyplýva právo uskutočniť stavbu alebo jej zmenu (§ 139 ods. 1 stavebného zákona)
• projektová dokumentácia stavby (projekt stavby) v dvoch vyhotoveniach vypracovaná oprávnenou osobou v rozsahu podľa § 9 vyhlášky č. 453/2000 Z.z.; ak ide o jednoduchú stavbu, drobnú stavbu alebo o zmenu týchto stavieb, projekt stavby môže vypracovať osoba s príslušným odborným vzdelaním
• rozhodnutia, stanoviská, vyjadrenia, súhlasy, posúdenia alebo iné opatrenia dotknutých orgánov.
• doklady o rokovaniach s účastníkmi stavebného konania, ak sa konali pred podaním žiadosti
• ak ide o stavbu uskutočňovanú svojpomocou, vyhlásenie stavebného dozoru alebo kvalifikovanej osoby, že bude zabezpečovať odborné vedenie uskutočňovania stavby (len pre jednoduché stavby podľa § 44 ods. 2 stavebného zákona)
• správny poplatok v zmysle zákona č. 145/1995 Z.z. o správnych poplatkoch znení neskorších predpisov sa platí pri podaní žiadosti v hotovosti do pokladne obce Zemné - potvrdenie o úhrade sa prikladá k žiadosti pri podaní)
• správny poplatok za podanie žiadosti o stavebné povolenie alebo na zmeny dokončených stavieb (nadstavba, prístavba) a na zmeny stavieb pred dokončením (za každú samostatnú stavbu) podľa položky 60 prílohy zákona o správnych poplatkoch je:
1. na stavbu rodinného domu ................................................................................ 50 eur
2. na stavbu bytového domu ................................................................................. 200 eur
1. ak zastavaná plocha nepresahuje 25 m2 ........................................................... 25 eur
2. ak zastavaná plocha presahuje 25 m2 ................................................................. 50 eur
1. rodinných domov a stavieb na individuálnu rekreáciu .......................................... 35 eur
2. bytových domov .............................................................................................. 100 eur
1. garáže s jedným alebo dvoma miestami ............................................................. 30 eur
2. na prípojky na existujúcu verejnú rozvodnú sieť .................................................. 30 eur
3. na vodné stavby, napríklad studne, vsaky nad 5 m2, malé ČOV, jazierka .............. 30 eur
4. na spevnené plochy a parkoviská ....................................................................... 30 eur
5. na stavby s doplnk. funkciou k týmto stavbám, napr. letné kuchyne, bazény, sklady 30 eur
1. garáže s jedným alebo dvoma miestami ............................................................. 50 eur
2. na prípojky na existujúcu verejnú rozvodnú sieť ................................................... 50 eur
3. na vodné stavby, napríklad studne, vsaky nad 5 m2, malé ČOV, jazierka ............... 50 eur
4. na spevnené plochy a parkoviská ....................................................................... 50 eur
5. na stavby s doplnkovou funkciou, napríklad prístrešky, sklady ............................. 50 eur
f) na zmeny dokončených stavieb a na zmeny týchto stavieb pred dokončením
podľa písmen d) a e) ............................................................................................ 20 eur
g) na ostatné neuvedené stavby a na zmeny týchto dokončených stavieb a
na zmeny stavieb pred dokončením pri predpokladanom rozpočtovom náklade
do 50 000 eur vrátane ................................................................................................ 100 eur
nad 50 000 eur do 100 000 eur vrátane ..................................................................... 200 eur
nad 100 000 eur do 500 000 eur vrátane ................................................................... 400 eur
nad 500 000 eur do 1 000 000 eur vrátane ................................................................ 600 eur
nad 1 000 000 eur do 10 000 000 eur vrátane ........................................................... 800 eur
nad 10 000 000 eur ................................................................................................... 1 000 eur
h) na stavby dočasných objektov zariadení staveniska,
ak sa vydáva samostatné stavebné povolenie na stavby ........................................ 50 eur
i) na reklamnú stavbu, na ktorej najväčšia informačná plocha má veľkosť od 3 m2 do 20 m2 ............60 eur
j) na reklamnú stavbu, na ktorej najväčšia informačná plocha je väčšia ako 20 m2 ..........................150 eur
• ak stavebné povolenie zahŕňa stavbu viacerých samostatných objektov, vyberie sa súhrnný poplatok za všetky samostatné objekty uvedené v stavebnom povolení okrem prípojok [písmená a) a b)]
• hotelové a iné ubytovacie zariadenia sa posudzujú ako nebytová výstavba
• garáže s viac ako dvoma miestami sa posudzujú ako samostatné stavby
• správny poplatok podľa položky 61 prílohy zákona o správnych poplatkoch za podanie žiadosti o dodatočné povolenie stavby, ktorá bola postavená po 1. októbri 1976 bez stavebného povolenia alebo v rozpore so zákonom a o dodatočné povolenie zmeny stavby je trojnásobok sadzby ustanovenej v položke 60
• v prípade, že podaná žiadosť nebude úplná alebo nebude poskytovať dostatočný podklad pre posúdenie navrhovanej stavby alebo udržiavacích prác na nej alebo ak sa v dokumentácii nedodržia podmienky územného rozhodnutia, vyzve stavebný úrad stavebníka, aby žiadosť v primeranej lehote doplnil, prípadne aby ju uviedol do súladu s podmienkami územného rozhodnutia, stanoví lehotu na doplnenie a súčasne ho upozorní, že ak nebude podanie doplnené v predpísanom rozsahu a v určenej lehote, stavebné konanie zastaví
• keď je žiadosť o stavebné povolenie úplná, stavebný úrad, oznámi začatie stavebného konania dotknutým orgánom a všetkým známym účastníkom konania. Súčasne upozorní účastníkov, že svoje námietky a pripomienky môžu uplatniť najneskoršie pri ústnom pojednávaní (ak upustí od ústneho pojednávania, určí lehotu, do ktorej môžu účastníci uplatniť svoje námietky), a upozorní ich, že sa na neskoršie podané námietky neprihliadne. Na pripomienky a námietky, ktoré boli alebo mohli byť uplatnené v územnom konaní alebo pri prerokúvaní územného plánu zóny, sa neprihliada. V rovnakej lehote môžu oznámiť dotknuté orgány svoje stanoviská
• priestupku sa dopustí a pokutou do 829 € sa potresce ten, kto ako stavebník mení stavbu bez stavebného povolenia alebo v rozpore s ním (§ 105 ods. 2 písm. a) stavebného zákona) alebo pokutou do 33 193 € sa potresce ten, kto ako stavebník uskutočňuje novú stavbu bez stavebného povolenia alebo v rozpore s ním (§ 105 ods. 3 písm. b) stavebného zákona)
• stavebný úrad alebo inšpekcia uloží pokutu do 66 387 € právnickej osobe alebo fyzickej osobe oprávnenej na podnikanie, ktorá mení stavbu bez stavebného povolenia alebo v rozpore s ním (§ 106 ods. 2 písm. b) stavebného zákona) alebo pokutu do 165 969 € právnickej osobe alebo fyzickej osobe oprávnenej na podnikanie, ktorá uskutočňuje novú stavbu bez stavebného povolenia alebo v rozpore s ním (§ 106 ods. 3 písm. b) stavebného zákona)
žiadosť_o_stavebne_povolenie.doc [ ] 38 kB 17.03.2015 15:53
478556188927539
Uznesenia z 6. zasadnutia obecného zastupiteľstva konaného dňa 16.08.2019
8. Strekové dni v Zemnom
VZN obce Zemné č. 1/2019 o výške príspevku ŠJ ŠKD MŠ
Konsolidovaná výročná správa 2018
Materiál na 6. zasadnutie obecného zastupiteľstva konaného dňa 16.08.2019
6. zasadnutie obecného zastupiteľstva konané dňa 16.08.2019
Építkezési engedély Főoldal Községi hivatal Önkormányzat --Hirdető tábla --Község szabályzatai --Iskolaügy --Szerződések, megrendelések és számlák --Szolgáltatások árjegyzéke --Információs törvény --Önkormányzat --Alapdokumentumok --Általános érvényű rendeletek Községünkről --Alapvető információk --Falunk történelme --Községünk nevezetességei --Testvérvárosaink --Díjazottak, díszpolgárok --Jedlik Ányos István --Sikeres pályázataink --Projekty podporované EU --Falutérkép --Rólunk írták Hogyan elintézni --Lakosság nyilvántartása --Anyakönyv --Helyi illetékek --Bérlakások --Hitelesítés --Rendezvények engedélyezése --Munkálatok a község területén --Építkezési engedély --Szociális ügyosztály --Környezetvédelem --Egyéb szolgáltatások Községünkben található --Rendezvényeink ---Strekové dni v Zemnom ---Szent Korona községünkben --Szervezetek --Falutévé --Egyház --Egészségügyi központ --Vállalatok és ipari park --Kultúra --Sport --Üdülés Szolgáltatásaink --Ekoudvar és komposztáló --Tisztítóállomás --Temető --Srótoló Képgaléria BUBBLEU 2017 BUBBLEU 2018 Udalostný kalendár 2019 Ocenenia obce - Falunk kitüntetései Podrobne o nás - Részletesen falunkról Nájdete nás na